
60 DR.30.11.2006 

 

 Datuk Haji Mohamad bin Haji Aziz [Sri Gading]: Belum lagi Tuan Pengerusi. 

 Tuan Pengerusi [Datuk Dr. Yusof bin Yacob]: Bagi cadangan Yang 
Berhormat  

 Datuk Haji Mohamad bin Haji Aziz [Sri Gading]: Cadangan saya supaya kita 
jangan hantar lagi pasukan bola sepak, kita latih sesama sendiri, memang taraf kita 
Tuan Pengerusi, bola sepak kita taraf kampung. Sedarlah diri taraf kampung, jangan 
buang masa jangan buang duit dan kita tidak kecewa. 

 Tuan Pengerusi [Datuk Dr. Yusof bin Yacob]: Ya, cukuplah Yang 
Berhormat. 

 Datuk Haji Mohamad bin Haji Aziz [Sri Gading]: Ada satu lagi. Ini paralimpik 
kita. Kita tuan rumah Tuan Pengerusi.  Kita punya OKU dalam pertandingan renang 
beberapa butir emas dapat Tuan Pengerusi, tidak heboh satu dunia. Malang sekali 
Tuan Pengerusi, di stadium pertandingan renang tidak ada 20 orang pun rakyat 
Malaysia yang menonton dan memberi rangsangan kepada OKU kita yang dapat emas 
ini. Bagaimana, macam mana, entah macam mana benda ini boleh berlaku Tuan 
Pengerusi? 

 Kita jadi tuan rumah, kita tidak peduli Tuan Pengerusi. Apakah semangat 
orang-orang Malaysia, sokongan kita kepada orang-orang OKU ini berkurangan sangat, 
tidak ada kesah. Saya tidak tahu di mana Kementerian Belia dan Sukan, saya haraplah 
sampai keluar TV semalam OKU yang menang apa dia? Yang menang emas itu, 
sampai dia merintih, dia kata tidak ada semangat daripada rakyat Malaysia 
memperagakan dan merasa bangga dengan kemenangannya. Kenapa? Kita jadi tuan 
rumah ini.  Astaghfirullah.. 

 Tuan Pengerusi [Datuk Dr. Yusof bin Yacob]: Ya, cukuplah Yang 
Berhormat. 

 Datuk Haji Mohamad bin Haji Aziz [Sri Gading]: Cukup Tuan Pengerusi? 

 Tuan Pengerusi [Datuk Dr. Yusof bin Yacob]:  Ya cukuplah. 

 Datuk Haji Mohamad bin Haji Aziz [Sri Gading]: Takkanlah saya istighfar 
pun Tuan Pengerusi suruh cukup. 

 Tuan Pengerusi [Datuk Dr. Yusof bin Yacob]: Fasal istighfar la, cukup Yang 
Berhormat. 

 Datuk Haji Mohamad bin Haji Aziz [Sri Gading]:  Saya minta, yang ini serius 
kerana orang kurang upaya rakyat kita Tuan Pengerusi dan dia membanggakan kita 
selain Yang Berhormat bagi Ipoh Barat.Bola sepak dia tidak membanggakan, tetapi 
mereka membanggakan. Dia tidak memalukan negara. Syabas, tahniah kepada semua 
atlet-atlet yang daripada OKU yang mengambil bahagian dan saya harap Kementerian 
Belia dan Sukan beri mereka penghargaan, bagi mereka imbuhan kerana mereka juga 
sebenarnya menaikkan dan mengharumkan nama negara. Tuan Pengerusi, saya 
sokong. 

  Tuan Pengerusi [Datuk Dr. Yusof bin Yacob]:  Yang Berhormat bagi Ipoh 
Barat 

3.54 ptg. 

 Tuan M. Kula Segaran [Ipoh Barat]: Terima kasih Tuan Pengerusi. Tuan 
Pengerusi, saya ingin mengambil bahagian dalam 020000. Tuan Pengerusi, bila saya 
pergi ke mahkamah untuk kes-kes, saya nampak ramai muda-mudi berumur dalam 
lingkungan 19 - 20, yang terlibat dalam hal-hal kriminal. Kerap kali apabila saya 
bertanya kepada mereka, adakah mereka dapat apa-apa bantuan atau menerima apa-
apa pandangan atau apa-apa pun dari Kementerian Belia dan Sukan, mereka kata 
tidak pernah. Walaupun kita tiap-tiap tahun mengagihkan berjuta-juta ringgit untuk 
rancangan bermacam-macam, rancangan Rakan Muda dan sebagainya.  

 Jadi soalan saya macam mana dan apakah kekurangannya. Kenapa pihak 
yang diingini kita menolong pihak-pihak itu tidak menerima bantuan, mungkin oleh 
sebab itulah mereka ini terpinggir di antara terutamanya saya rasa di antaranya adalah 
masyarakat India.  



Datuk Haji Mohamad bin Haji Aziz [Sri Gading]: Belum lagi Tuan Pengerusi. Tuan Pengerusi [Datuk Dr. Yusof bin Yacob]: Bagi cadangan Yang Berhormat. Datuk Haji Mohamad bin Haji Aziz [Sri Gading]: Cadangan saya supaya kita jangan hantar lagi pasukan bola sepak, kita latih sesama sendiri, memang taraf kita Tuan Pengerusi, bola sepak kita taraf kampung. Sedarlah diri taraf kampung, jangan buang masa jangan buang duit dan kita tidak kecewa. Tuan Pengerusi [Datuk Dr. Yusof bin Yacob]: Ya, cukuplah Yang Berhormat. Datuk Haji Mohamad bin Haji Aziz [Sri Gading]: Ada satu lagi. Ini paralimpik kita. Kita tuan rumah Tuan Pengerusi. Kita punya OKU dalam pertandingan renang beberapa butir emas dapat Tuan Pengerusi, tidak heboh satu dunia. Malang sekali Tuan Pengerusi, di stadium pertandingan renang tidak ada 20 orang pun rakyat Malaysia yang menonton dan memberi rangsangan kepada OKU kita yang dapat emas ini. Bagaimana, macam mana, entah macam mana benda ini boleh berlaku Tuan Pengerusi?. Kita jadi tuan rumah, kita tidak peduli Tuan Pengerusi. Apakah semangat orang-orang Malaysia, sokongan kita kepada orang-orang OKU ini berkurangan sangat, tidak ada kesah. Saya tidak tahu di mana Kementerian Belia dan Sukan, saya haraplah sampai keluar TV semalam OKU yang menang apa dia? Yang menang emas itu, sampai dia merintih, dia kata tidak ada semangat daripada rakyat Malaysia memperagakan dan merasa bangga dengan kemenangannya. Kenapa? Kita jadi tuan rumah ini. Astaghfirullah.. Tuan Pengerusi [Datuk Dr. Yusof bin Yacob]: Ya, cukuplah Yang Berhormat. Datuk Haji Mohamad bin Haji Aziz [Sri Gading]: Cukup Tuan Pengerusi?. Tuan Pengerusi [Datuk Dr. Yusof bin Yacob]: Ya cukuplah. Datuk Haji Mohamad bin Haji Aziz [Sri Gading]: Takkanlah saya istighfar pun Tuan Pengerusi suruh cukup. Tuan Pengerusi [Datuk Dr. Yusof bin Yacob]: Fasal istighfar la, cukup Yang Berhormat. Datuk Haji Mohamad bin Haji Aziz [Sri Gading]: Saya minta, yang ini serius kerana orang kurang upaya rakyat kita Tuan Pengerusi dan dia membanggakan kita selain Yang Berhormat bagi Ipoh Barat.Bola sepak dia tidak membanggakan, tetapi mereka membanggakan. Dia tidak memalukan negara. Syabas, tahniah kepada semua atlet-atlet yang daripada OKU yang mengambil bahagian dan saya harap Kementerian Belia dan Sukan beri mereka penghargaan, bagi mereka imbuhan kerana mereka juga sebenarnya menaikkan dan mengharumkan nama negara. Tuan Pengerusi, saya sokong. Tuan Pengerusi [Datuk Dr. Yusof bin Yacob]: Yang Berhormat bagi Ipoh Barat. 3.54 ptg. Tuan M. Kula Segaran [Ipoh Barat]: Terima kasih Tuan Pengerusi. Tuan Pengerusi, saya ingin mengambil bahagian dalam 020000. Tuan Pengerusi, bila saya pergi ke mahkamah untuk kes-kes, saya nampak ramai muda-mudi berumur dalam lingkungan 19- 20, yang terlibat dalam hal-hal kriminal. Kerap kali apabila saya bertanya kepada mereka, adakah mereka dapat apa-apa bantuan atau menerima apa- apa pandangan atau apa-apa pun dari Kementerian Belia dan Sukan, mereka kata tidak pernah. Walaupun kita tiap-tiap tahun mengagihkan berjuta-juta ringgit untuk rancangan bermacam-macam, rancangan Rakan Muda dan sebagainya. Jadi soalan saya macam mana dan apakah kekurangannya. Kenapa pihak yang diingini kita menolong pihak-pihak itu tidak menerima bantuan, mungkin oleh sebab itulah mereka ini terpinggir di antara terutamanya saya rasa di antaranya adalah masyarakat India.